open-index/open-wikipedia-markdown huggingface dataset:
Discovery Home & Health

**Discovery Home & Health** é unha canle de televisión que o grupo Discovery Channel lanzou no Reino Unido e Irlanda no ano 2000 co nome de **Discovery Health**, cun formato semellante ao seu homólogo norteamericano. No Reino Unido e Irlanda o Discovery Home & Health +1 retransmite a mesma programación unha hora máis tarde.
## Desenvolvemento 
A partir de 2004 estendeu a súa dispoñibilidade a varios países do leste de Asia e que tamén se pode ver en  Australia e Nova Zelandia, existen tamén versións da canle en portugués para o Brasil e en castelán para Latinoamérica. En 2005 cambiou de nome ao actual, variando a súa orientación para se constituír nunha canle dirixida ao público feminino. En 2010 tiña 39 millóns de subscritores.

## Notas 
## Véxase tamén
### Ligazóns externas 
*Web oficial 
*Web en portugués
*Web en castelán
Lens, Lens, Ames

**Lens** é un lugar da parroquia de Lens no concello coruñés de Ames na comarca de Santiago. Tiña 84 habitantes no ano 2009 segundo datos do Instituto Nacional de Estadística, dos cales 36 eran homes e 48 mulleres.
## Toponimia
O topónimo **Lens** é de orixe descoñecida. Aparece documentado como *Lenes* (1149), *Lees* (1180), *Leens* (1180), *Leeis* (1220), *Leeyns* (1244) e *Lẽes* (1289).

## Notas
## Lugares e parroquias
### Lugares de Lens
### Parroquias da Ames
## Véxase tamén 
### Outros artigos
*Lugares de Ames
Discovery Real Time

**Discovery Real Time** é unha canle de televisión que o grupo Discovery Channel lanzou no Reino Unido no ano 1992 co nome de **TLC**, cun formato semellante ao seu homólogo norteamericano. Discovery Real Time +1 retransmite a mesma programación unha hora máis tarde.
## Desenvolvemento 
Ao primeiro a canle só transmitía de 12:00 a 15:00 a través de Intelsat e redes de cable En 1994 pasou a emitir catro horas ao día a través do Astra 1C. En abril de 1997 pasou a denominarse **Discovery Home & Leisure**, a partir de 1998 pasou a emitir as 24 horas a través de Sky Digital e en 2001 apareceu Discovery Home & Leisure +1 que emitía o contido da canle unha hora máis tarde. O 7 de maio de 2005 cambiou de nome ao actual, centrándose en programación que sirva de complemento ao Discovery Home & Health pero máis centrado nas afeccións do tempo de lecer como a moda, o deseño ou a cociña, entre 2005 e 2009 existiu a canle irmá **Discovery Real Time Extra**. Ata outubro de 2008 podíase ver en Asia pero en 2008 foi substituído por Discovery Turbo, pero se manteñen as versións da canle para Francia e Italia. En 2010 tiña 15 millóns de subscritores.

## Notas 
## Véxase tamén
### Ligazóns externas 
*Web oficial
Óliver Arteaga

**Óliver Arteaga Padrón**, nado o 4 de xaneiro de 1983 en Santa Cruz de Tenerife, Canarias, é un xogador profesional de baloncesto español, que actualmente xoga para o Unión Financiera Oviedo da liga LEB Ouro. Cunha alzada de 2,09 metros ocupa a posición de pivote. Foi internacional coa selección española en categorías inferiores. Na tempada 2009-10 foi nomeado MVP (mellor xogador) nacional da Liga LEB.

## Traxectoria 
*20px|border|España EBA/ACB - Pamesa Valencia (2000-2003)
*20px|border|España LEB 2 - C.B. Calpe (2002–2003)
*20px|border|España LEB 2 - Cerámica Leoni Castellón (2003-2004)
*20px|border|España ACB - Pamesa Valencia (2004-2005)
*20px|border|España LEB - CAI Zaragoza (2005-2006)
*20px|border|España LEB - Tenerife Rural (2006-2007)
*20px|border|España LEB - Bruesa GBC (2007-2008)
*20px|border|España LEB - CAI Zaragoza (2008-2009)
*20px|border|España LEB - Palencia Baloncesto (2009-2010)
*20px|border|Galicia LEB - Breogán (2010-2011)
*20px|border|España LEB - Menorca Bàsquet (2011-2014)
*20px|border|España LEB - Palencia Baloncesto (2014-2015)
*20px|border|España LEB - Planasa Navarra (2015-2016)
*20px|border|España LEB - Melilla Baloncesto (2016-2017)
*20px|border|España LEB - Oviedo (2017-presente)

## Véxase tamén 
### Ligazóns externas 
* Perfil na web oficial da FEB
Jorge Díaz

**Jorge Díaz Gutiérrez**, nado en Rosario de Santa Fe o 20 de febreiro de 1930 e finado en Chile o 13 de marzo de 2007, foi un arquitecto, pintor e dramaturgo arxentino-chileno.

## Traxectoria 
Naceu na Arxentina de pais españois, vivía entre Chile e España. Viviu desde os tres aos trinta e cinco anos de idade en Chile. Posteriormente, pasou tres décadas en España para finalmente falecer en Chile a causa dun cancro de esófago.

### Carreira literaria 
Con máis de cen obras teatrais, é un dos membros máis destacado da xeración dos 50 chilena. Comezou a traballar no teatro. En 1959 participou como actor nunha primeira representación; a compañía teatral coa que actuaba, o grupo Ictus, chileno, definíase como de teatro experimental.

## Premios e distincións 
* *Premio Nacional das Artes da Comunicación e Audiovisuais*, en 1993
* *Premio Antonio Buero Vallejo de Guadalajara*, en 1992
* *Premio Born de Teatro*, en 1990, pola súa obra "*A imagen y semejanza*"
* *Premio Born de Teatro*, en 1992, pola súa obra "*El jaguar azul*"
* *Premio de Teatro Centenario de la Caja de Ahorros de Badajoz*, en 1989
* segundo premio no *Cuarto Concurso de Dramaturgia Eugenio Dittborn*, outorgado pola Escola de Teatro da Universidade Católica, pola súa obra *Fragmentos de alguien*, en 1987
* *Premio Palencia de Teatro*, en 1980.

## Véxase tamén 
### Ligazóns externas 
* [Biografía completa](http://www.memoriachilena.cl/temas/index.asp?id_ut=jorgediaz,(1930-))
Antonio Fernández Crespo

**Antonio Fernández Crespo**, coñecido como **Fuenteoliva**, nado en Fonte da Oliva (Valboa, O Bierzo) en 1918, foi un guerrilleiro antifranquista galego.

## Traxectoria 
Ferreiro de profesión, foi membro do grupo de David Fuentes *Velasco*. Asistiu ao Congreso de Ferradillo. Foi axudante de Manuel Castro Tellado na III Agrupación da Federación de Guerrillas de León-Galicia, pero foi cesado polo Estado Maior. En decembro de 1947 apareceu na prensa unha requisitoria demandando a súa presentación no Xulgado Militar eventual nº 1 de Lugo pola causa 215/46. Logrou pasar a Francia en 1948.

## Notas 
## Véxase tamén 
### Bibliografía 
*
Saber e xogar

***Saber e xogar*** foi un concurso que emitiu a Televisión de Galicia nas tempadas 1985-1987 presentado por Carlos Blanco Vila e Carmen Pardal. Consistía nunha competición entre os alumnos de dous centros de ensino de Galicia, con preguntas e respostas e con probas de deportivas e de habelencia. O gañador da primeira tempada foi o IES Francisco Aguiar de Betanzos e o da segunda o Colexio "Pardo Bazán", das Pontes.
Cliff Brown

**Wilbert Clifton Brown III**, nado o 14 de xuño de 1984 en Atlas, Oklahoma, é un xogador profesional de baloncesto estadounidense que xoga para o Aix Maurienne Savoie Basket na Pro B francesa. Formado na Universidade de Niagara, cunha altura de 2,01 metros, xoga na posición de ala-pivote.

## Traxectoria 
*20px|border|NCAA Kentucky St. (2002-2004)
*20px|border|NCAA Niagara (2004-2007)
*20px|border|Ha'Al Hapoel Galil Elyon (2004-2007)
*20px|border|BBL MEG Goettingen (2008-2009)
*20px|border|JBL Toyota Alvark (2009-2010)
*20px|border|PBA Derby Ace Llamados (2010)
*20px|border|LEB Breogán (2010-2011)
*20px|border|Pro B Aix Maurienne (dende 2011)

## Véxase tamén 
### Ligazóns externas 
*Perfil na web dos Maryland Terps
*Perfil en espn.com
Eduardo Pérez Vega

**Eduardo Pérez Vega**, coñecido como **Tameirón**, nado no Tameirón (A Gudiña) en 1914, foi un guerrilleiro antifranquista galego.

## Traxectoria 
Xornaleiro e traballador do camiño de ferro da Gudiña, era militante da CNT. Desertou do exército franquista e integrouse no grupo de Manuel Girón Bazán a finais de 1937. Asistiu ao Congreso de Ferradillo. Foi axudante de Mario Morán García na xefatura da II Agrupación dende 1945. Logrou fuxir a Francia na compaña de Florentino Pérez no outono de 1948. De alí marchou a Venezuela.
## Véxase tamén 
### Bibliografía 
*
José Santiago Temprano

**José Santiago Temprano**, coñecido como **Moisés**, **Henares** ou **Hornaca**, nado na Coruña en 1916 e finado na mesma cidade o 9 de decembro de 1948, foi un guerrilleiro antifranquista galego.

## Traxectoria 
Carpinteiro e militante do Sindicato de Carpiteros da CNT. Logo do golpe de Estado do 18 de xullo de 1936 foi detido o 27 de febreiro de 1937. Xulgado en consello de guerra do 17 ao 19 de maio con Luis Rufilanchas e 23 encartados máis, foi condenado a cadea perpetua. Preso no Cárcere da Coruña, saíu en liberdade condicional  en xullo de 1941. Abríronlle expediente de responsabilidades políticas en outubro de 1941.

Despois de dúas detencións incorporouse á guerrilla en xaneiro de 1946 con Emilio Golás Rodríguez, no Destacamento Eduardo Xaneiro da IV Agrupación do Exército Guerrilleiro. Foi ferido nun tiroteo coa Garda Civil en Cestaños (Parada, Ordes) cando ía con Pedro Rodríguez Gómez e Enrique Ferreirós Candamo, que tamén resultou ferido; no tiroteo morreu Antonio Recouso Boquete. Foi reclamado en abril de 1946 polo xuíz militar da Coruña como encartaddo na causa 75/46 xunto con Ángel Asareo Rivas, Marcelino Fernández Villanueva, Marcelino Rodríguez Fernández, Rafael Casabella Souto, Guillermo Lozano, Víctor López Rodríguez, Marcelino Fernández Fernández, José Castro Veiga, José Basanta Basanta, Luis Sánchez Vázquez, León Araújo, Ciriaco Arroyo, Ángel Álvarez Rego e Antonio Somoza.

En novembro de 1946 desertou e refuxiouse na súa casa da Coruña. Decidiu intentar cruzar a fronteira francesa co obxectivo de marchar a Arxentina. O 30 de xuño de 1947 emprendeu a viaxe en distintos trens de mercadorías pasando por Venta de Baños, Miranda de Ebro e Castejón, cruzou as vilas de Sos del Rey Católico, Navardún e Ruesca, ata que foi detido na ponte de Artieda o 14 de xullo. Trasladado a Coruña, foi salvaxemente torturado. Xulgado en consello de guerra sumarísimo con Pedro Rodríguez Gómez o 4 de novembro de 1948, acusado do desarme duns somaténs da Baña e do intento de asalto ao cuartel da Garda Civil de Vimianzo no que morreu un dos gardas civís, foi condenado a pena de morte. Foi executado con garrote vil na prisión da Coruña o 9 de decembro de 1948.

## Notas 
## Véxase tamén 
### Bibliografía 
* 

* 

*
Lamas, Ames, Ames

**Lamas** é un lugar da parroquia de Ames no concello coruñés de Ames na comarca de Santiago. Tiña 49 habitantes no ano 2009 segundo datos do Instituto Nacional de Estadística, dos cales eran 22 homes e 27 mulleres.

## Toponimia 
O topónimo **Lamas** é un orónimo que provén do latín , e indica un lugar con lama, unha braña ou prado.

## Lugares e parroquias 
### Lugares de Ames 
### Parroquias de Ames 
## Notas
Porno suave

miniatura|dereita|Corpo dunha muller espida.
miniatura|dereita|Corpo dun home espido.
O **porno suave** ou **porno brando** (do ) é un xénero pornográfico no que non se mostran actos con penetración nin primeiros planos de xenitais.

## Características
A pornografía suave abrangue as obras eróticas ou pornografía fotográfica que resulta sexualmente menos explícita que a pornografía dura. No porno brando os intérpretes móstranse espidos ou semiespidos, dunha forma polo xeral casual e sen representacións explícitas dos actos sexuais nin da masturbación. Non é posíbel no porno suave ver planos de penetracións vaxinais ou anais, cunnilingus, felacións ou exaculacións. Porén, as representacións visuais dos xenitais si están permitidas nun contexto de mero erotismo.

## Véxase tamén 
### Outros artigos 
* Porno duro

### Ligazóns externas 
* *20th Century Nudes in Art*
Metaboloma

O **metaboloma** é o conxunto completo dos metabolitos pequenos tales como os metabolitos intermedios, moléculas de sinalización (ex: hormonas) e metabolitos secundarios que poden ser encontrados nun sistema vivo.

## Características
A palabra xurdiu á semellanza dos termos transcritómica e proteómica; tal como o transcritoma e o proteoma, o metaboloma é dinámico, mudando de segundo a segundo. Aínda que o metaboloma pode ser definido, aínda non é posíbel analizar todo o conxunto de metabolitos celulares a través dun único método analítico (ver metabolómica). En xaneiro de 2007, científicos da Universidade de Alberta e da Universidade de Calgary terminaran o esbozo do metaboloma humano. Estes científicos catalogaran e caracterizaran 2.500 metabolitos, 1.200 drogas e 3.500 compoñentes alimenticios que poden ser encontrados no corpo humano.

## Véxase tamén 
### Outros artigos 
*Metaboloma dos tumores
* Espectrometría de masa | gel 2D | Secuenciación de proteínas.
* Bases de datos: PIR | Swissprot | Pfam 
* Bioinformática

### Ligazóns externas 
* Proteome.org 
* Bioinformatics Journal 
* The Human Metabolome Project  
* The Human Metabolome Database 
* The Human Metabolite Library 
* The Human Serum Metabolome Project (HUSERMET)  
* PDF of Reporting Standards for Metabolomic Studies 
* Scientists complete human metabalome
Juan Pérez Dopico

**Juan Pérez Dopico**, alcumado **Xan de Xenaro** e **Caravaca**, nado no Souto Vello (Limodre, Fene) en 1917 e finado en Muras o 21 de xuño de 1949, foi un guerrilleiro antifranquista galego.

## Traxectoria 
Co golpe de Estado do 18 de xullo de 1936 foi obrigado a incorporarse ao exército. Desertou do exército sublevado e participou na defensa de Madrid. Foi xulgado en Ferrol por sedición e declarado en rebeldía. Foi detido en 1939 e condenado a morte. Foille conmutada a pena e permaneceu na prisión de Carabanchel ata 1945. Ao saír traballou en ASTANO, militando no PCE. Botouse ao monte en 1946 e converteuse no xefe militar do Destacamento Segundo Vilaboy da IV Agrupación do Exército Guerrilleiro de Galicia xunto a Juan Gallego Abeledo "Comandante". Foi reclamado polo xuíz militar de Ferrol en outubro de 1948. O 21 de xuño de 1949 foi abatido nun enfrontamento coa Garda Civil en Silán (Muras) con José Pedreira de la Iglesia, Juan Gallego Abeledo, Celia González Pernas e Josefa Escourido Cobo.

## Notas 
## Véxase tamén 
### Bibliografía 
* 
*
Sancho II

**Sancho II** pode referirse a:

* **Sancho II de Castela**, tamén coñecido como Sancho III, rei de Castela (1065-1072), de Galiza (1071–1072) e de León (1072);
* **Sancho II de Navarra**, tamén coñecido como **Sancho Garcés II**, rei de Navarra (970-994);
* **Sancho II de Portugal**, rei de Portugal (1223-1248);
* **Sancho II o Gordo**, tamén coñecido como Sancho I de León, rei de Galiza en dous períodos diferentes (956-958 e 960-966).
Kolding

**Kolding** é unha cidade dinamarquesa situada na costa leste da península de Xutlandia.

## Características
É a sétima cidade do país segundo o número de habitantes. É a capital do municipio de Kolding, que forma parte da rexión denominada Syddanmark, ambas as dúas creadas o 1 de xaneiro de 2007 como parte dunha reforma territorial de todo o Estado. Tamén forma parte da rexión metropolitana do leste de Xutlandia. A cidade está localizada ao fondo do fiorde homónimo.

## Véxase tamén 
### Ligazóns externas 
* Xardín botánico de Kolding
Lokarri

**Lokarri**, é unha organización vasca autofinanciada que funciona como un movemento social de carácter pacifista.
## Historia e características 
Foi creada no País Vasco e Navarra en 2006, a partir da agrupación cidadá *Elkarri*, fundada en 1992. Trata de promover un acordo plural así como unha consulta popular como eixos da conciliación para a resolución do conflito vasco.

Canto á etimoloxía da denominación, Lokarri é unha palabra do éuscaro que en galego significa "*aquilo que serve para unir*".

O coordinador do movemento é Paul Ríos.

### Principios 
Os principios polos que se rexe poden listarse como tres:

# O respecto á vontade popular
# A aposta polo diálogo
# A defensa da non-violencia

## Notas 
## Véxase tamén 
### Ligazóns externas 
* Páxina web de Lokarri
Anxo Lugilde

**Anxo Lugilde Pardo**, nado en Lugo en 1970, é un xornalista galego aínda que criado en Barcelona.

## Traxectoria 
Aos cinco meses de vida trasladouse coa familia a Barcelona. En 1982 regresou a Lugo, e seis anos máis tarde, en 1988, marchou estudar a Bilbao. Obtivo a licenciatura en Ciencias da Información pola Universidade do País Vasco e tamén a de Ciencias Políticas pola Universidade de Santiago de Compostela. Máis tarde, xa en 2010 e nesa mesma universidade, acadaría o título de Doutor en Historia Contemporánea, cunha tese sobre a participación política dos emigrantes galegos.

Como xornalista comezou a traballar en *La Voz de Galicia* en Lugo en 1990, e continuou posteriormente na delegación de Ferrol. En 1998 pasou á central do xornal na Coruña, onde a partir  do ano 2000, se seguindo a dirección de Bieito Rubido, se dedicou a facer cobertura da actividade política en Galicia.

Alterna o seu traballo como correspondente do diario catalán *La Vanguardia* para Galiza e Portugal dende o ano 2005) con colaboracións en *El Progreso* de Lugo, *Diario de Pontevedra* e desde maio de 2018 coa sección fixa dominical *Planeta Galicia* en *Praza.gal*, con artigos de análise política.

A súa faceta de analista político levouno durante parte de 2015 a percorrer o país presentando o seu último libro *De Beiras a Podemos. A política galega nos tempos da troika*.

## Vida persoal 
En 1988 diagnostícanlle depresión, enfermidade que fixo pública en 2019. Reside en Santiago de Compostela.

## Obra 
### Ensaio 
**(2001) Fraga después de Fraga: crónica de las elecciones autonómicas del 21-O* (en castelán), A Coruña: La Voz de Galicia. ISBN 84-88254-67-9.
* (2003) *Arxentina, el drama de la quinta provincia gallega* (en castelán). A Coruña: La Voz de Galicia. ISBN 84-9757-101-0.
* (2005) *El fin del fraguismo* (en castelán), con Xosé Carreira. A Coruña: La Voz de Galicia. ISBN 978-84-9757-188-3.
* (2007) *O voto emigrante: viaxe pola zona escura da democracia española*. Vigo: Editorial Galaxia. ISBN 978-84-7154-084-3.
* (2014) *De Beiras a Podemos. A política galega nos tempos da troika*. Praza.gal e Meu Book. ISBN 978-84-943003-4-9.
* (2021) *A vella compañeira. Os meus trinta anos de loita contra a depresión*. (con ilustracións de Manuel Cráneo). Luzes (as edicións en catalán e castelán foron publicadas respectivamente por Columa e Península).

## Notas
National Geographic People

**National Geographic People**, antes coñecido como **National Geographic Adventure**, é unha canle de pago que forma parte da National Geographic Channels International. Diríxese a unha audiencia nova baseando a súa programación na exploración, nas viaxes e historias de xente que desenvolve esas actividades. Emite para Asia, África e Oceanía, tamén existen versións para Italia e Francia. Ata o 1 de maio de 2007 cando se denominaba **Adventure One** tamén se vía no Reino Unido e Irlanda pero nesa data substituíuse por Nat Geo Wild.

## Notas 
## Véxase tamén
### Ligazóns externas 
*Nat Geo People
Gran Premio de Motociclismo de Australia

O **Gran Premio de Motociclismo de Australia de Motociclismo** é unha proba de motociclismo de velocidade que se corre en Australia desde o ano 1989 e forma parte do Campionato do Mundo de Motociclismo. A competición disputouse en Eastern Creek nas primeiras edicións, entre 1991 e 1996, e en Phillip Island o resto das ocasións.

O piloto que máis veces gañou o Gran Premio de Australia na máxima categoría é o italiano Valentino Rossi, con cinco triunfos consecutivos entre 2001 e 2005; que xa vencera na categoría de 250cc en 1998 e 1999.

## Gañadores 
## Ligazóns externas 
* Sitio oficial do Gran Premio de Motociclismo de Australia
Gonzalo Rabuñal

**Gonzalo Rabuñal Ríos**, nado en Arteixo o 1 de agosto de 1984, é un ciclista profesional galego. Debutou como profesional no ano 2007 co Xacobeo Galicia, equipo no que se mantén.

Na Vuelta ciclista a España 2009 conseguiu unha meritoria oitava praza na etapa con final na Serra de La Pandera, que tivo a Damiano Cunego como vencedor.

## Palmarés 
Maillot da montaña na Volta ao País Vasco (2010).

## Equipos 
* Xacobeo Galicia (2007-)

## Véxase tamén 
### Ligazóns externas 
* Ficha en *sitiodeciclismo.net* .
### Outros artigos 
* Galegos no Giro de Italia
Contra (álbum)

***Contra*** é o segundo álbum da banda de indie rock estadounidense Vampire Weekend, publicado o 11 de xaneiro de 2010 baixo o selo XL Recordings. O título do álbum está pensado como unha alegoría temática e unha referencia complexa aos contra-revolucionarios nicaraguanos, ao álbum de The Clash *Sandinista!* e, en parte, unha homenaxe ao videoxogo *Contra*.

A revista *Q* elixiuno o quinto mellor álbum do ano 2010.

## Lanzamento 
O lanzamento de ***Contra*** foi anunciado o 15 de setembro de 2009, e foi lanzado no Reino Unido o 11 de xaneiro de 2010. Nos Estados Unidos isto ocorreu ao día seguinte. Con todo, o álbum xa estaba dispoñible o 8 de xaneiro en iTunes. "Horchata" foi lanzado como unha descarga gratuíta o 5 de outubro de 2009 no sitio web da banda. O primeiro sinxelo foi "Cousins", acompañado por un sinxelo de 7" e un vídeo musical. O álbum estivo dispoñible para streaming no MySpace da banda a partir do 3 de xaneiro de 2010. Tamén se dispón actualmente para streaming no seu sitio web oficial (desde o 5 de xaneiro de 2010).

É o primeiro álbum da banda en alcanzar o número un no Billboard 200, e o décimo segundo da escena independente da historia en alcanzar o número un no Billboard 200 desde que Nielsen SoundScan comezou a rexistrar datos en 1991. O álbum logrou vender 124.000 copias na súa primeira semana.

## Música e letras 
A letra de "I Think UR a Contra" inclúe a frase "Complete Control", o título dun sinxelo de The Clash. O título de "Diplomat's Son" é unha referencia a unha historia escrita polo cantante Ezra Koenig sobre o internado, aínda que o contido das súas letras fala dunha relación homosexual contada por Rostam Batmanglij. A canción extra de iTunes, "Giant" contén referencias á canción de Notorious B.I.G. "Juicy". "Diplomat's Son" ten samples das cancións "Hussel" de M.I.A. e "Pressure Drop" de Toots and the Maytals. "White Sky" é unha reminiscencia de "Crazy Love, Vol. II" e "Proof" de Paul Simon.

## Lista de temas 
Cancións engadidas na versión iTunes

Disco extra **Contra Megamelt**

## Posición nas listas 
## Sinxelos 
## Notas 
## Véxase tamén 
### Ligazóns externas 
* *Vampire Weekend* na páxina de XL Recordings
* Descargas de MP3 de Vampire Weekend
* Canción por canción de Vampire Weekend 
* Stream do álbum en NPR
Gran Premio de Motociclismo dos Países Baixos

O **Gran Premio de Motociclismo dos Países Baixos**, tamén chamado **Gran Premio de Holanda** (ou como **TT Assen** ou **Dutch TT**; "TT" significa *Tourist Trophy*), é unha competición de motociclismo de velocidade que se celebra nos Países Baixos o último sábado de xuño de cada ano desde 1925. É unha das carreiras de motociclismo máis importantes do mundo. Desde a edición de 1955, o Gran Premio dos Países Baixos córrese no Circuíto de Assen.

## Gañadores 
## Ligazóns externas
Andre Iguodala

**Andre Tyler Iguodala**, nado o 28 de xaneiro de 1984 en Springfield (Illinois), é un ex xogador de baloncesto estadounidense. Iguodala tamén é coñecido polos alcumes *Iggy* ou *"O outro AI"* (aclarando este último ao dicir que *AI* son tamén as inicias de Allen Iverson).

## Traxectoria 
### Inicios 
Xogou para o seu instituto, Lanphier HS (Illinois), onde firmou medias de 23,5 puntos, 7,9 rebotes e 4,2 asistencias por partido. Estes números outorgáronlle a mención do *Chicago Sun-Times Player of the Year*.

Iguodala estivo na Universidade de Arizona durante dúas temporadas, anotando 594 puntos totais, 409 rebotes e 95 roubos nos 62 partidos, sendo titular en 34 deles. As súas medias universitarios foron de 9.6 puntos, 6.6 rebotes e 1.53 roubos por encontro.

### NBA 
#### Philadelphia 76ers (2004-2012) 
Iguodala, que pode xogar tanto de escolta tomo de aleiro, mide 1,98 metros de altura e pesa 94 quilos. Chagou á NBA mediante o Draft, resultando a novena elección do Draft da NBA de 2004, dende a Universidade de Arizona. No seu primeiro ano na liga, chegou a ser un gran xogador, terminando o ano dentro do mellor quinteto de Rookies e xogando no Rookie Challenge como titular. Nesas mesmas datas, o xogador trocou o seu dorsal, que ata agora fora o 4, polo número 9; outorgándolle o anterior a Chris Webber. Posteriormente o mesmo Webber deu a coñecer que anteriormente lle regalara un Rolex a Iguodala para que el lle dese o número.

Na temporada 2004-2005 foi o único rookie en conseguir un triplo-dobre, así como o único que disputou os 82 partidos de liga regular como titular (máis 5 de Playoffs). Ao ano seguinte, o que ata agora fora o seu compañeiro de equipo, Allen Iverson, abandonou os Sixers, e Iguodala tomou máis importancia. Iverson volveu á franquía no 2009, e Iguodala xa era un dos líderes do conxunto, cunha alta capacidade atlética para facer mates e un impoñente físico.

Ao seguinte ano, 2010, a ausencia de estrelas de cara ao Mundial de Turquía fixo que USA Basketball chamase á súa porta. Iguodala incorporouse ás filas da selección estadounidense para acudir ao Mundial, onde resultaron imbatidos nos partidos previos ás eliminatorias.

Foi elixido por primeira vez para xogar o All-Star Game da NBA no ano 2012.

#### Denver Nuggets (2012-2013) 
O 10 de agosto de 2012, Iguodala foi traspasado ós Denver Nuggets nun traspaso entre os Sixers, os Los Angeles Lakers, os Nuggets, e os Orlando Magic. Outros dos xogadores traspasados foron os All-Stars Dwight Howard e Andrew Bynum.

## Estatísticas NBA 
### Tempada regular 
### Playoffs 
## Palmarés 
### Consideracións persoais 
* Eleccións All-Star: 2012
* Integrante do *NBA All-Rookie* (primeiro equipo) na temporada 2003-2004.
* Elixido no equipo dos *Rookies* para o partido contra os *Sophomores* do Rookie Challenge de 2005 en Denver.
* Elixido no equipo dos *Sophomores* para o partido contra os *Rookies* do Rookie Challenge de 2006 en Houston, elixido MVP pola súa excelente actuación (30 punt. 4 rob. 3 asist. en 12 min.)

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Channel V Thailand

**Channel [V] Thailand** é unha canle de televisión musical de Tailandia, dedica a súa programación á música internacional, arredor do 65% e á música tailandesa, o restante 35%. Naceu en 1996 froito da alianza entre STAR TV, propietaria de Channel V International, e que posúe o 49% da canle tailandesa, TrueVisions, o 26% e GMM Media o 24%. A maior parte da programación é de produción propia coa excepción de America's Next Top Model e algúns programas de Channel [V] International.
Proteómica

[miniatura|Preparación robótica de mostras de [espectrometría de masas MALDI nun cargador de mostra.]]
A **proteómica** é o estudo a grande escala das proteínas, particularmente das súas estruturas e funcións. As proteínas son constituíntes vitais dos seres vivos, na medida en que son os principais compoñentes das vías metabólicas fisiolóxicas das células. O termo proteómica foi primeiramente utilizado en 1997 para estabelecer unha analoxía coa xenómica, o estudo dos xenes. A palabra "proteoma" é unha mestura de "**prote**ína" e "xen**oma**", e foi empregada por Marc Wilkins en 1994 mentres este desenvolvía o concepto durante o seu estudo de doutoramento. O proteoma é o conxunto total de proteínas, incluíndo aquelas que conteñen modificacións. Este conxunto pode variar ao longo do tempo e de acordo con esixencias ou estreses específicos polos cales pasa unha célula ou organismo.

## Notas
Anthony Blake

**José Luis Panizo González**, máis coñecido como **Anthony Blake**, nado en Oviedo en 1958, é un mentalista e ilusionista asturiano.

## Traxectoria
Cursou os estudos de Medicina na Universidade de Oviedo, malia que a súa verdadeira vocación foi sempre a maxia. Nesta disciplina, foi alumno de Thierry Malherbe, Julia Carrouthers e Augusto Carreras. É membro da *Psychic Entertainers Association*.

Obtivo o segundo premio en mentalismo no *Congreso Mágico Nacional* celebrado en Oviedo en 1987 e mais o premio ao mellor mentalista en Estoril en 1995.

## Véxase tamén 
### Ligazóns externas 
* Páxina persoal de Anthony Blake 
* *Anthony Blake, el Gordo, los Enanos y los Periodistas*
Gran Premio de Motociclismo da República Surafricana

O **Gran Premio de Motociclismo da República Surafricana** foi unha proba de motociclismo de velocidade que formou parte do calendario do Campionato do Mundo de Motociclismo que se celebrou intermitentemente entre os anos 1983 e 2004.

## Gañadores
MAX Asia

**MAX Asia** é unha canle de HBO que emite para diversos países de Asia filmes de terror, acción, misterio e suspense, a súa sede está na oficina de Time Warner Asia en Singapur.
## Historia 
A canle estableceuse como **Cinemax Asia** o 1 de xaneiro de 1992 como complementaria a HBO Asia, en 2009 adoptou o seu actual nome.
## Censura 
A canle está suxeita ás leis de Singapur, país onde ten a súa sede e polo tanto ten que eliminar dos filmes algunhas escenas sexualmente explícitas, tampouco pode emitir en Vietnam diálogos ou escenas que o goberno considere contrarias ao comunismo, ao Partido Comunista Vietnamita ou que segundo el terxiverse a Guerra de Vietnam e non se poden emitir filmes sexualmente explícito nin de natureza extremadamente terrorífica.
Roberto Savio

**Roberto Savio**, nado en Roma, é un xornalista e doutor en Economía italiano nacionalizado arxentino. É co cofundador e secretario xeral de Media Watch Global. Foi un dos promotores do Foro Social Mundial; en 2010 coordinaba a Comisión de Comunicación do seu Consello Internacional.

## Notas 
## Véxase tamén 
### Ligazóns externas 
* Información sobre Roberto Savio
Juan López de Uralde

miniatura|Juan López de Uralde, no centro, nunha comparecencia do partido político Equo en Santiago de Compostela.
**Juan "Juantxo" López de Uralde**, nado en Donostia en 1963, é un activista, ecoloxista e político vasco.

## Traxectoria 
Foi Director de Greenpeace en España, organización que deixou despois dunha década na dirección para se dedicar á política, coa fundación dun partido verde denominado EQUO. Acadou sona ao ser arrestado pola policía dinamarquesa logo de irromper nunha cea de gala da monarquía daquel país, no transcurso do Cumio de Copenhaguen de 2010, para protestar contra a inoperancia dos gobernos perante o cambio climático.

## Notas 
## Véxase tamén 
### Outros artigos 
* EQUO
* EQUO Galicia

### Ligazóns externas 
* Juan López de Uralde: "Lo volvería a hacer" , artigo en *La Vanguardia* 8 de xaneiro de 2010 .
* "Uralde denuncia el trato en prisión durante los 19 días de encarcelamiento en Dinamarca", artigo en *Público*, 5 de xaneiro de 2010 .
Alejandro Febrero Lorenzo

**Alejandro Febrero Lorenzo**, nado en Madrid o 25 de febreiro de 1925 e finado o 13 de agosto de 2010, foi un nadador olímpico español que habitou a maior parte da súa vida na cidade de Vigo, onde formou parte de varios clubs deportivos.

## Traxectoria 
O seu fito máis salientable foi a inclusión no equipo olímpico que competiu na cidade de Londres en 1948. Tamén foi o primeiro en cruza-la Ría de Vigo a nado.
miniatura|A cidade de Vigo ós seus atletas.
En 1944 incorporouse coma nadador ao Club Marítimo de Vigo, nese ano participou nos campionatos galegos na proba de 1500 metros libres, obtendo un tempo de 25,33',08. En 1945, xa trala integración do seu club no Náutico de Vigo, mellorou o seu rexistro na devandita proba a 23,01'09, progresión que continuaría en 1946 con medio minuto menos, 22,25',04, sendo o mellor dos nadadores galegos. No Campionato de España da cidade de As Palmas de Gran Canaria obtivo a segunda praza en 400 metros libres, e en 1500 metros libres mellorou a súa marca a 21,12',07, polo que foi seleccionado para os Xogos Olímpicos de 1948 en Londres, primeiros en organizarse despois da segunda guerra mundial.

Foi quinto clasificado na primeira eliminatoria de 400 metros libres, e cuarto clasificado na terceira eliminatoria de 1500 metros cunha marca de 21,15',27 próxima ao seu mellor rexistro, ficando na sétima posición entre 39 nadadores.

## Notas 
## Véxase tamén 
### Ligazóns externas 
* Comité Olímpico Español .
* Ficha de Febrero Lorenzo
Clara Pino

**Clara Eugenia Pino Bañón**, nada en Vigo en 1972, é unha cantante e arpista (arpa celta) galega.

## Traxectoria 
É licenciada en Filoloxía Hispánica pola Universidade de Santiago de Compostela, estudos que compaxinou coa súa formación musical nos Conservatorios Superiores de Vigo e A Coruña completando a súa formación musical na E-Trad de Vigo, nas disciplinas de arpa celta e zanfona. Comezou os seus estudos de arpa da man de Rodrigo Romaní, influencia que pode observarse na súa música. Formou parte da banda Covalblú, coa que editou un traballo discográfico titulado *Mai*.

O seu primeiro traballo discográfico, *Sete saias*, dúo de arpas e voces editado por Pai Música, foi publicado no ano 2007 co que obtivo un grande recoñecemento por parte da crítica musical.

Forma parte do Dúo Clara Pino & Pablo Vidal.  e compaxina a súa actividade musical coa docencia no ensino secundario e a escrita.

No ano 2022 publicou a súa primeira obra literaria da man da Editorial Elvira, un poemario que leva por título: *Fenómeno fan*.

## Obra musical 
* *Sete Saias*, Pai Música, 2007
* *Mai* co grupo Covalblú, 2009
* *Loaira*, Sons Galiza Música, 2011
* *Un dedo manchado de tinta*, Edicións Xerais de Galicia, 2011
* *Nowhere*, Clara Pino & Pablo Vidal, Aldea Global Producións, 2017
* *Xela*, Clara Pino & Pablo Vidal, Secretaría Xeral de Política Lingüística, 2021

## Obra literaria 
* *Fenómeno fan* (2022). Vigo: Editorial Elvira. Ilustracións de Xavier Magalhães. 78 páxs. ISBN 978-84-125185-6-6.
* "A Carlos Oroza", poema incluído na obra colectiva titulada *Oroza 100* (2023). Vigo: Editorial Elvira. 358 páxs. ISBN 978-84-127833-0-8.
* *As trobadoras silenciadas* (2025). Vigo: Editorial Elvira. Ilustracións de Ángeles Garrido. 122 páxs. ISBN 978-84-129921-0-6.

## Premios 
* Premio de Innovación da Secretaria Xeral de Política Lingüística, Consellería de Educación e Ordenación Universitaria da Xunta de Galicia, polo proxecto *A música desde o silencio* (curso 2012-2013).

## Notas 
## Véxase tamén 
### Ligazóns externas 
* Bágoas de azar, vídeo en YouTube.
* Entrevista "Fenómeno Fan" en *Nós Diario*.
* Entrevista na serie "Vida Salnés" do *Diario do Salnés*.
Shoya Tomizawa

**Shoya Tomizawa** ou **富沢祥也**, nado en Asahi, Chiba, o 10 de decembro de 1990 e finado en Riccione, Italia, o 5 de setembro de 2010, foi un piloto xaponés de motociclismo.

## Traxectoria 
Tomizawa empezou a competir en 1994 e no 2001 pasou ás minimotos. En 2006 debutou na categoría de 125cc como convidado no Gran Premio do Xapón. Ao ano seguinte volveu a participar nesa carreira como invitado, terminando na 22ª posición. En 2008 debutou na categoría de 250cc de novo no Gran Premio do Xapón acabando 14º. Rematou a temporada en 26ª posición con 2 puntos. Durante estes anos tamén participou nos campionatos xaponeses de 125 e 250, acadando o 2º posto en 125 en 2006 e en 250 en 2008.

No 2009 disputou toda temporada de 250 co equipo Honda, terminando 17º con 32 puntos. Esa temporada viuse obrigado a perder o Gran Premio de Indianápolis por mor dunha lesión.

En 2010 participou na nova categoría de Moto2 co equipo Technomag-CIP, compartido co suízo Dominique Aegerter. Pasou á historia ao gañar a primeira carreira da temporada en Qatar. Tamén conseguiu a *pole* e a segunda posición no España.

## Morte 
Faleceu o 5 de setembro de 2010, ás 14:20 hora local, logo dun accidente que sufriu durante o Gran Premio de San Marino na categoría de Moto2. Tomizawa, que foi trasladado ao hospital de Riccione logo de ser atendido na clínica do circuíto, caeuse durante a carreira e foi atropelado por Scott Redding e Alex De Angelis que o seguían a máis de 200Km/h, sen poder esquivalo causándolle múltiples traumatismos no cranio, tórax e zona abdominal, ademais de hemorraxias internas.

## Resultados 
[miniatura|dereita|240px|Tomizawa no [Gran Premio de Motociclismo de Gran Bretaña|Gran Premio de Gran Bretaña de 2009.]]

## Notas 
## Véxase tamén 
### Ligazóns externas 
* Páxina oficial
O gran caderno

***O gran caderno*** (título orixinal en francés ***Le Grand Cahier***) é unha novela de Agota Kristof publicada en 1986. Foi traducida ao galego por Marga Rodríguez Marcuño e publicada por Edicións Xerais en 2000 (volveuse publicar en 2022, cunha nova tradución de Moisés Barcia, no catálogo de Rinoceronte).

## Trama 
Na Gran Vila a guerra está a facer estragos. Unha muller marcha ao campo cos seus dous fillos xemelgos para que queden na casa da Avoa. Esta recíbeos sen ganas, logo de que a filla non a visitase nin escribise durante anos. Con todo, aprenden a convivir os tres xuntos co frío, a fame e a crueldade cotiá nun país devastado.

Entre os tres traballan a terra e crían gando. A Avoa comercia na Pequena Vila, situada a uns quilómetros da aldea, cos produtos obtidos. Os nenos fanse amigos de Bico de Lebre, unha rapaza veciña maior ca eles. Un día, chega unha rapaza co seu avó, e este pídelle á Avoa que se faga cargo dela. A rapaza, adolescente, faise pasar por curmá dos rapaces.

Cando os ataques pola zona son máis duros, chega a nai dos rapaces cun novo bebé e pídelles que marchen con ela ao estranxeiro. Eles non queren, e tras discutiren, marcha nun jeep do exército cun oficial. Pero mentres escapan, un obús cae no xardín e mata a muller e o bebé. Os rapaces sotérranas no propio xardín. Cando chegan os soldados "Libertadores" violan as mulleres (entre elas Bico de Lebre, que acaba morta desangrada, e a súa avoa) e saquean os comercios.

O exército dos Libertadores impón a súa cultura e a súa política. Péchanse as fronteiras. O pai dos rapaces, xornalista, pídelles axuda para marchar ao estranxeiro. Eles levan adiante un plan ben coidado. O pai morre ao pisar unha mina, e un dos irmáns cruza a fronteira detrás del.

## Narración 
O modo en que a autora escribiu a novela aparece reflectido na propia narración. O "caderno" é escrito polos rapaces, que se propoñen redactar coa maior obxectividade posible os seus descubrimentos, aprendizaxes e vivencias.

## Edición galega 
A tradución ao galego de Marga Rodríguez Marcuño foi publicada por Edicións Xerais en xuño de 2000 na colección As Literatas (dirixida por María Xosé Queizán) en formato de peto. Conta cun limiar da tradutora sobre a autora e maila súa obra.

## Notas 
## Véxase tamén 
### Ligazóns externas 
* Ficha na web de Rinoceronte Editora.
Gran Premio de Motociclismo de Cataluña

O **Gran Premio de Motociclismo de Cataluña**, é unha proba de motociclismo de velocidade de que se celebra en Cataluña desde 1996 e forma parte do Campionato do Mundo de Motociclismo. Córrese no circuíto de Cataluña.

## Historia e características 
Substituíu en 1996 ao Gran Premio de Motociclismo de Europa, que xa se viña correndo no mesmo circuíto, dentro do calendario do Campionato do Mundo de Motociclismo.

## Gañadores 
## Véxase tamén 
### Ligazóns externas 
* Páxina oficial de Motogp
Ángel Basanta

**Ángel Basanta Folgueira**, nado o 24 de marzo de 1950 en Crecente (A Pastoriza) en 1950, é un crítico literario galego.

## Traxectoria 
Foi profesor da Universidade de Santiago de Compostela entre os anos 1973 e 1976, e dende ese ano é Catedrático de Literatura Española en Madrid. Como crítico literario colaborou semanalmente no Cultural do diario *ABC*, de 1987 a 1998, ano no que pasou a ocuparse da crítica literario para *El Mundo*.

Dirixiu así mesmo a *Biblioteca Básica de Literatura* da Editorial Anaya e mais a colección de textos escolares *Nueva Biblioteca Didáctica Anaya*.

## Obra 
* *Cuarenta años de novela española (1939-1979)*. Madrid. Cincel-kapelusz, 1979.
* *La novela de Baroja. El esperpento de Valle-Inclán.* Madrid, Cincel, 1980.
* *Cervantes*. Madrid, Cincel, 1981.
* *La novela española de nuestra época.* Madrid, Anaya, 1990.
* *Cervantes y la creación de la novela moderna.* Madrid, Anaya, 1992.
* *Baroja o la novela en libertad*. Madrid, Anaya, 1993.

### Obras colectivas 
* *Pontevedra. Laranxeiras e limoeiros*, Concello de Pontevedra/Galaxia, 2015.

## Véxase tamén 
### Ligazóns externas 
* Perfil de Basanta, en Galegos.info
Gran Premio de Motociclismo de Europa

O **Gran Premio de Motociclismo de Europa**, era unha proba de motociclismo de velocidade que se celebrou en España entre os anos 1991 e 1995 que formou parte do Campionato do Mundo de Motociclismo.

## Historia e características 
Engadiuse en 1991 ao calendario do Campionato do Mundo como complemento do Gran Premio de Motociclismo de España, aproveitando o éxito dos pilotos españois (moitos deles cataláns) en dita especialidade e número de seguidores do campionato en España. A edición de 1991 correuse no Circuíto do Jarama, e as posteriores no Circuíto de Cataluña. Foi substituído polo Gran Premio de Motociclismo de Cataluña en 1996.

O estadounidense Wayne Rainey venceu tres veces consecutivas en 500cc, o italiano Luca Cadalora acadou nesta proba unha vitoria en 500cc e dúas en 250cc e o seu paisano Max Biaggi venceu tres veces consecutivas en 250cc.

## Gañadores
José Antonio Franco Taboada

**José Antonio Franco Taboada**, nado na Coruña o 25 de xullo de  1944 é un arquitecto, profesor e escritor galego.
## Traxectoria
Obtivo o título de Arquitecto en 1969 pola Escola Técnica Superior de Arquitectura de Madrid.
Foi director da Escola Técnica Superior de Arquitectura da Coruña dende a súa fundación no ano 1975 ata o ano 1986.
É director do Departamento de Representación e Teoría Arquitectonicas da Universidade da Coruña dende a súa creación.
230px|miniatura|Torre Costa Rica, ou Edificio Hercón.
## Obras destacadas
*Torre Costa Rica, ou Edificio Hercón da Coruña (1973-1975).
*Pavillón de Galicia na Exposición Universal de Sevilla de 1992.
*Centro cívico e cultural en Arteixo (1997-1999).

## Notas 
## Véxase tamén
### Ligazóns externas
*Artigo en *xornal.com* por Mónica Sequeiro .
Alfonso Armada Rodríguez

**Alfonso Armada Rodríguez**, nado en Vigo o 12 de setembro de 1958, é un xornalista e escritor galego en lingua castelá e en lingua galega.

## Traxectoria 
Licenciado en xornalismo pola Universidade Complutense de Madrid e en interpretación pola Real Escuela Superior de Arte Dramático de Madrid. Foi correspondente para África de *El País* e subdirector da revista *Teatra*. Dirixiu a compañía de teatro Koyaanisqatsi, coa que estreou varias obras da súa autoría. Participou como actor na curtametraxe *Os paxaros morren no aire* (1977) e na longametraxe *Eu, o tolo* (1979) de Chano Piñeiro. Foi durante seis anos correspondente de *ABC* en Nova York.

## Obra en galego 
### Poesía 
* *Escuma dos adentros* (1997, Sotelo Blanco).
* *Pita velenosa, porta dos azares* (2002, Deputación de Pontevedra).
* *Haikús da Costa da Morte* (2007, carpeta con obras orixinais de Antón Patiño).
* *TSC. Diario da noite* (2009, Xerais).

### Narrativa 
* *Mar Atlántico. Diario dunha travesía* (2012, Alento).

## Obra en castelán 
* *Cuadernos africanos* (1999 e 2002).
* *España, de sol a sol* (2001), con fotografías de Corina Arranz.
* *El rumor de la frontera* (2006), coa fotógrafa Corina Arranz. Viaxe ó largo da fronteira entre Estados Unidos e México.
* *Nueva York, el deseo y la quimera* (2007).
* *El sueño americano. Cuaderno de viaje a la elección de Obama* (2009).

* *Cuaderno de viaje al país natal* (2022).
## Premios 
* Premio Francisco de Quevedo de poesía do concello de Madrid polo libro *Fracaso de Tánger*.
* Premio Ojo Crítico de Teatro de Radio Nacional de España por *El alma de los objetos* (1997).

## Véxase tamén 
### Bibliografía 
* *Gran Enciclopedia de España* (2003) Madrid.- ISBN 84-923944-3-9

### Ligazóns externas 
* Biografía na axencia Pontas
* Biografía en galegos.info
* Ficha na IMDb
* Ficha do autor en Xerais
A dúas bandas

***A dúas bandas*** foi un programa de debate da Televisión de Galicia moderado por Manuel Fernández Areal que se emitiu na tempada 1986-1987. Ao longo de trinta minutos dous convidados: políticos, profesores de universidade, escritores; con posturas diferentes debatían sobre temas de actualidade.

## Véxase tamén
### Ligazóns externas
**A dúas bandas*
Alfonso Armada

O nome de **Alfonso Armada** pode referirse a:

***Alfonso Armada Comyn**, ex militar español (1920 - 2013);
***Alfonso Armada Rodríguez**, xornalista e escritor galego (n. 1958).
Amadeus

***Amadeus*** é un filme estadounidense dirixido por Miloš Forman estreado en 1984. Escrito por Peter Shaffer a partir da obra de teatro *Amadeus* (1979), nel nárrase a vida de Wolfgang Amadeus Mozart dende a perspectiva do seu rival, o compositor Antonio Salieri. A historia está ambientada en Viena, Austria, durante a segunda metade do século XVIII.

O filme foi nomeado a 53 premios, recibindo 40, entre os cales destacan oito premios Oscar (incluíndo mellor filme), catro BAFTAS, catro Globos de Ouro, e o premio Directors Guild of America.

## Personaxes 
* F. Murray Abraham como Antonio Salieri
* Tom Hulce como Wolfgang Amadeus Mozart
* Elizabeth Berridge como Constanze Mozart
* Roy Dotrice como Leopold Mozart
* Jeffrey Jones como Emperador Xosé II
* Charles Kay como Conde Orsini-Rosenberg
* Simon Callow como Emanuel Schikaneder
* Jonathan Moore como Baron van Swieten
* Roderick Cook como Conde Von Strack
* Patrick Hines como Kapellmeister Giuseppe Bonno
* Richard Frank como Vogler
* Christine Ebersole como Caterina Cavalieri
* Cynthia Nixon como Lorl
* Nicholas Kepros como Conde Hieronymus von Colloredo

## Notas 
## Véxase tamén 
### Ligazóns externas 
* 
* Ficha en TCM 
* Ficha en AllMovie 
* Ficha en RottenTomatoes 
* Ficha en BoxOfficeMojo
Rubillón, Baíste, Avión

**Rubillón** é un lugar da parroquia de Baíste no concello ourensán de Avión, na comarca do Ribeiro. Segundo o INE e do IGE en 2011 tiña 68 habitantes (34 homes e 34 mulleres), dous menos ca en 2010 (33 homes e 33 mulleres). Segundo o IGE en 2009 tiña 67 habitantes (35 homes e 32 mulleres), 27 menos ca en 1999.

A aldea ten numerosas vivendas de construción recente, propiedade de emigrantes retornados de México. A súa arquitectura contrasta coas casas vellas de construción popular, moitas delas en situación de abandono.

Neste lugar e mais no de Baíste rodou Chano Piñeiro a curtametraxe *Mamasunción* en 1984.

## Lugares e parroquias
### Lugares de Baíste
### Parroquias de Avión
## Notas
## Véxase tamén
### Outros artigos
*Rubillós
Cabrais, Ribasieira, Porto do Son

**Cabrais** é un lugar da parroquia de Ribasieira no concello coruñés de Porto do Son, na comarca de Noia. Segundo o padrón municipal (INE 2020) ten 13 habitantes (5 homes e 8 mulleres).

## Galería de imaxes 

Pombal en Cabrais, Ribasieira, Porto do Son.jpg|Pombal en Cabrais.
Hórreo en Cabrais, Ribasieira, Porto do Son.jpg|Hórreo en Cabrais.

## Lugares e parroquias 
### Lugares de Ribasieira 
### Parroquias de Porto do Son
Heat 1X Tycho Brahe

miniatura|lift-off - Heat 1X & Tycho Brahe
**Heat-1X-Tycho-Brahe** é a denominación dada ao primeiro foguete espacial contruído de maneira voluntaria e sen ánimo de lucro (financiado con doazóns e sponsors) que pretendía alcanzar unha altura de 30 quilómetros o 5 de setembro de 2010, obxectivo fallado na primeira tentativa, na illa de Bornholm, a causa dunha mala conexión eléctrica.

## Historia e características 
miniatura|esquerda|200px|Os creadores do proxecto, Peter Madsen e Kristian von Bengtson.
Trátase dunha iniciativa privada a cargo dos enxeñeiros Peter Madsen e Kristian von Bengtson, que soamente contou cun orzamento de 300.000 coroas, algo máis de 40.000 euros. A construción correu a cargo deles, así como o financiamento, para o cal se valeron de patrocinadores e doazóns.

O foguete tiña unha lonxitude de 9 metros e un peso de 1,6 toneladas. O nome vénlle en homenaxe a Tycho Brahe, figura destacada da astronomía dinamarquesa grazas a, entre outras cousas, as súas observación de supernova 1572.

## Notas 
## Véxase tamén 
### Ligazóns externas 
* Portal da enxeñaría dinamarqués comentando o proxecto de Madsen e Bengston.